[{"text_idx": "#000000", "text": "Artist blog of ink paintings and drawings. Shop: and e-mail ."}, {"text_idx": "#000004", "text": "Mul on naabrist kallim vaktsiinVaktsineerisin end, kuid ma pean u\u0308tlema, et kuigi tasuta vaktsiinidel pole ka midagi viga ja ma ei mo\u0303ista hukka neid, kes tasuta saavad, aga minu oma maksis kuskil umbes 897.45 \u20ac kanti. Ma ei tea. Kahjuks jah, avalikust poest seda ei saanud, pidin to\u0308o\u0308lt puhkuse vo\u0303tma, et seda a\u0308ra toomas ka\u0308ia. Ka\u0308tte sai ilma uksesildita baarist, avokaado ja Latte vahelt."}, {"text_idx": "#000006", "text": "Pfizeri aktsiadMa ostsin Pfizeri aktsiaid, ja\u0308rgmisel pa\u0308eval olid need kohe +20%. Mo\u0303tlesin ja\u0308rele, et ah sel Pfizeril ei ole ikka ha\u0308da midagi."}, {"text_idx": "#000007", "text": "AlkoholPraegu pole eestlastele mo\u0303tet vaktsineerimise altka\u0308emaksuks alkoholi pakkuda, ma ei jo\u0303ua oma La\u0308ti o\u0303lletki a\u0308ra juua ja u\u0308ldse vo\u0303ibolla hakkasin karsklaseks ja korralikuks, ma ei tea veel, otsustan pa\u0308rast viimase kasti lahendamist. Kuna ma ise ei joo, aga tean selgelt, et teised seda armastavad, siis ka\u0308isin va\u0308lja idee. Lubasin vaktsineerida, kui mulle motivatsiooniks va\u0308ljastatakse ametlik luba, et ma vo\u0303in kellegi mo\u0303nusasse ku\u0308lma o\u0303lleklaasi peota\u0308ie soola visata. Mu elu on ta\u0308iesti muutunud pa\u0308rast seda, kui leidsin, et selleks ei pea terve Eesti baare sulgema, et kellegi o\u0303htu a\u0308ra rikkuda. Samuti, see baaride sulgemine oli no\u0303me, sest nu\u0308u\u0308d peab otsese konflikti saamiseks nii kaugele so\u0303itma, ning vabaduse va\u0308ljakule otsebussi polegi."}, {"text_idx": "#000009", "text": "Mul on vaja pru\u0308gi va\u0308lja viia, aga ma mo\u0303tlesin, et ei viitsi, nii et teen parem paar referendumit laimiga ja pa\u0308rast vaatan mis majandusest saab."}, {"text_idx": "#000010", "text": "Ma kuulsin, et mu naabri so\u0303branna lapsele olevat vaktsiin tehtud ja laps olevat prillid pa\u0308he pannud ja hakanud niimoodi viitele o\u0303ppima, nagu eales varem! Ma mo\u0303ltesin siis, et nojah, imelik juhus, aga vahet pole \u2013 aga oota, pea kinni! Siis tuli va\u0308lja, et mu to\u0308o\u0308kaaslase u\u0308leeelmise u\u0308lemuse o\u0303e lapse lasteaiaso\u0303bra ta\u0308di ema naabri lapsega oli ta\u0308pselt sama juhtunud!\nTegin siis nu\u0308u\u0308d kiiresti uudihimust endale neljanda puugivaktsiini(sest praegu on soovitav teha just seda), ja kuramus, see on to\u0303si, mis on ra\u0308a\u0308gitud! Ma tunnen ennast mega targalt hetkel ja see muutus algas minutite jooksul pa\u0308rast vaktsineerimist."}, {"text_idx": "#000011", "text": "Ootame lund! Esimest korda sadas lund oktoobris. Tartus oli oktoobri keskel just olnud oranz\u030c kuumalaine, mis oli Ophelia poolt lo\u0303unast siia po\u0303hja linnakesse puhutud ning parkad seestpoolt vettima pannud ning seeja\u0308rel ainult na\u0308dal aega hiljem pidi botaanikaaias jalutades turistile kobrastest ra\u0308a\u0308kides lumelo\u0308gas varbaid leotama, siis tekkis ku\u0308ll idee, et lumi oktoobris \u2013 see polnud see milles me kokku leppisime, see polnud see mida me tellisime, tu\u0308histada."}, {"text_idx": "#000012", "text": "Ta\u0308na jaanuaris peame aga lumevalvet ja leppisime kokku, et kui ta tuleb, siis hu\u0308ppame kohe autosse ja hakkame aga pildistama ja vaatama, enne kui on hilja."}, {"text_idx": "#000013", "text": "Oodates hoian kitsad pu\u0308ksid jalas selleks, et pu\u0308sti seismine, aknast va\u0308lja vaatamine ja Fairy\u2018ga mandariinide pesemine oleks mugavam vo\u0303rreldes istumise ja teleka vaatamisega."}, {"text_idx": "#000014", "text": "Lo\u0303puks u\u0308tleksin tere, sest see on uus teema! Peab u\u0308tlema, et see on inspireeritud sellest, et ostsin endale uue kilekotita\u0308ie o\u0303liva\u0308rve, enne seda oli mul 9 va\u0308rvi ja nu\u0308u\u0308d on ligi 30. 30 o\u0303liva\u0308rvi on inimese jaoks ilmselgelt liiast, et nendega alustada, uute va\u0308rvide ostmine ei aita selle vastu, kui neid kasutada ei oska. Alustada vo\u0303iks 1-3 va\u0308rviga, see on piisavalt lo\u0303bus; ma tahaks alustada sinisest."}, {"text_idx": "#000015", "text": "Siinjuures vaatan u\u0308hte sinist va\u0308rvi, nimega tseruleum (Cerulean blue). See on soe sinine, mis on natuke hallim, kui tsu\u0308aansinine. Seda vo\u0303ib proovida segada sellisel moel, et vo\u0303tta na\u0308iteks tsu\u0308aansinist (cyan) koos valgega ja lisada ha\u0308sti natuke muda, ehk siis va\u0308ga va\u0308ike kogus kas musta, kollast vo\u0303i punast. Kollase asemel vo\u0303ib proovida ka rohekat, siis on vo\u0303ibolla kergem segada."}, {"text_idx": "#000016", "text": "O\u0303liva\u0308rvid va\u0308lja pa\u0308rast mitut aastat"}, {"text_idx": "#000017", "text": "Minu esimene taaskohtumine oma ammu ostetud 9 o\u0303liva\u0308rviga toimus nii, et proovisin maalida u\u0308hte abstraktset portreed. Selleks valisin vo\u0303imalikult kontrastse pildi mis tuleks va\u0308lja hoolimata sellest, et ma eriti o\u0303liva\u0308rvidega praegu midagi teha ei oska peale selle, et vo\u0303tan pintsliga paletilt va\u0308rvi ja asetan selle lo\u0303uendile. Sellest praegu piisab, paksude va\u0308rvidega plo\u0308distamine on piisav. Allpool on kolm etappi."}, {"text_idx": "#000018", "text": "O\u0303limaal lo\u0303uendil, esimene samm \u201cO\u0308o\u0308valve\u201d"}, {"text_idx": "#000019", "text": "O\u0303limaal lo\u0303uendil, esimene samm \u201cO\u0308o\u0308valve\u201d"}, {"text_idx": "#000020", "text": "O\u0303limaal lo\u0303uendil, valminud to\u0308o\u0308 \u201cO\u0308o\u0308valve\u201d"}, {"text_idx": "#000021", "text": "Teiseks tekkis soov alustada u\u0308hte abstraktset maali liustikuja\u0308rve matkal na\u0308htu po\u0303hjal. Kui me seal ringi jalutasime (Islandi saarel), siis va\u0308ga sinised ja\u0308a\u0308tu\u0308kid peegeldasid oma sinist va\u0308rvi u\u0308mbrusesse ja na\u0308gid ku\u0308lma udu ja tumehallide pilvede taustal va\u0308lja nagu midagi oleks valesti \u2013 keegi oli oma kohati isegi erksinisest plastmassist ja\u0308a\u0308ma\u0308ed randa unustanud, need ei na\u0308inud to\u0303elised va\u0308lja ja see, et vahepeal pistsid vee alt pea va\u0308lja hu\u0308lged \u2013 unustage a\u0308ra, see oli ilmselgelt lavastatud stseen. Sellegipoolest tegin pilte nii palju kui jo\u0303udsin \u2013 igaks juhuks kui hiljem peaks va\u0308lja tulema, et po\u0303hja saared pa\u0308riselt na\u0308evadki iga pa\u0308ev sellised va\u0308lja. Antud foto on tehtud keskpa\u0308eval, pilvede alt on natuke na\u0308ha madala pa\u0308ikse soojemat kuma ja pilt on u\u0308sna valgusku\u0308llane hoolimata sellest, et taevas on tumehall."}, {"text_idx": "#000022", "text": "O\u0303limaali tehes sai ro\u0303o\u0303muga kasutada sinist, halli ja kollast. See on looduslik kombinatsioon ja seega on juba esimesest kihist alates rahustav, sest pole vaja midagi ennena\u0308gematut to\u0303lgendama hakkama, sinu ees on lihtsalt u\u0308ks hea helesinine 1000 aasta vanune ja\u0308a\u0308(lume)tu\u0308kk keskpa\u0308evase roosaka pa\u0308ikse taustal \u2013 sellise olustiku puhul ei ole mingit sisemist kahtlust, et see on harmooniline, po\u0303lvkonnad on ses osas juba kokkuleppele jo\u0303udnud."}, {"text_idx": "#000023", "text": "Abstraktne o\u0303limaal inspireeritud fotoretkest \u201cJa\u0308a\u0308ma\u0308gi Islandil\u201d"}, {"text_idx": "#000024", "text": "Ma ikka katsun na\u0308puga neid maale pealt iga pa\u0308ev, ega nad a\u0308ra ku\u0308ll ei kuiva vist kunagi."}, {"text_idx": "#000025", "text": "Kohe varsti on ka\u0308es rannahooaeg ja mo\u0303tlesin, et ra\u0308a\u0308gin avameelselt oma kaalust ja kuidas ma sellest vo\u0303itu sain."}, {"text_idx": "#000026", "text": "A\u0308rkasin ta\u0308na hommikul kell 9 u\u0308les ja vaatasin, et ma olen paks. Mul ei olnud sellest varem aimugi ja ma ei tea, miks u\u0308kski mees ta\u0308naval seda mulle ei o\u0308elnud \u2013 minu mo\u0303istmise ja\u0308rgi on selle so\u0303numi toomine Eesti mehe pu\u0308ha kohus. Oleks va\u0308hemalt oodanud siis elementaarsest viisakusest, et mo\u0303ni tervisegurust boms\u030c oleks tagurdava veoki ma\u0308rguannet imiteerinud, kui ma mo\u0308o\u0308dun. Aga ei, tervise eest keegi muret ei tundnud ja siin ma nu\u0308u\u0308d olen, s\u030cokis, leidsin oma kehalt tagumiku."}, {"text_idx": "#000027", "text": "Alustasin siis ise toitumis- ning treeningprogrammiga, kell oli selleks ajaks juba ku\u0308mme hommikul, polnud enam ta\u0308ielikult kindel, kas rannahooajaks eesma\u0308rgini jo\u0303uab. Seda ko\u0303ike tegin tervise pa\u0308rast, mitte va\u0308limust pa\u0308rast. Eesma\u0308rgiks oli saavutada selline tervis, millega mahuks selga nr 42 ujumisriided."}, {"text_idx": "#000028", "text": "Kahjuks pa\u0308rast kohvi joomist kaldusin eesma\u0308rgist to\u0303siselt ko\u0303rvale, motivatsioon oli kadunud, sest ette oli ja\u0308a\u0308nud u\u0308ks raamat, mida paari peatu\u0308ki va\u0308ltel kuidagi ka\u0308esti ei o\u0303nnestunud panna. O\u0303nneks pa\u0308a\u0308stis olukorra kodune kass, kes lo\u0303i haagiga toas joostes tagajalgadega kapiukse kinni. See va\u0308ike kuid ta\u0308henduslik moment raputas mind teele tagasi, sest sulgunud kapiuks tuletas meelde mis on elus to\u0303eliselt ta\u0308htis ning seda, et kui sa oled paks, siis su riided on suuremad ja kapi uks ei pruugi enam kinni minna.\nNeed on kaardid, mis on laual, see on muusika, mis ma\u0308ngib.\nKasutades seda hetkelist vaimuselgust a\u0308ra, rebisin raamatu tu\u0308kkideks ja viskasin ro\u0303dult alla. Hoidsin ka\u0308si u\u0308leval taeva poole, et oma vo\u0303itu lodevuse u\u0308le ta\u0308histada."}, {"text_idx": "#000029", "text": "Saabunud oli lo\u0303una. Veetsin tunni, pu\u0308u\u0308des otsustada, millise nr 42 ujumisriide komplekti ost interneti outletist oleks ko\u0303ige mo\u0303istlikum ning mis va\u0308rv sobiks ko\u0303ige rohkem nahaga, mis on o\u0303lavarreni ning sa\u0308a\u0308rteni pruun ning edasi portselanvalge.\nLaadisin igaks juhuks alla neli erinevat 30-pa\u0308eva spordi va\u0308ljakutset ko\u0303hulihaste, ka\u0308telihaste, karvalihaste ja kaelalihaste treenimise osas. koostasin Exceli tabeli arvutamaks, kuidas oleks ko\u0303ige efektiivsem mahutada need kavad u\u0308he pa\u0308eva sisse, et jo\u0303uaks o\u0303htuks valmis. Otsustasin la\u0308bida igast programmist viimase pa\u0308eva, seega saavutada paljuoodatud lo\u0303pptulemus efektiivsemalt. Mo\u0303tistklesin, miks nad ise selle peale ei tulnud.\nVaatasin videot mehest, kes oli aastaga kaotanud 75 kilo ja na\u0308gi va\u0308lja nagu ko\u0303ige kaunim gasell, keda eal 500k eest opereeritud oli. Vaatasin ja\u0308rele, kui palju maksab rasvaimu Tartu iluopidesalongides. Polnud va\u0308ga u\u0308le mo\u0303istuse, aga loobusin, sest ilmnes, et pa\u0308rast rasvaimu peab 6 kuud ja\u0308rjest harjutusi tegema ja dieeti pidama, mis tundub nagu petta saamine."}, {"text_idx": "#000030", "text": "Ma polnud midagi so\u0308o\u0308nud kella ku\u0308mnest saati ja kell oli juba kaks pa\u0308eval, see hakkas mu ka\u0308itumist ja tujusid mo\u0303jutama. Mu so\u0303pradel oli minuga raske, nad oli tu\u0308dinenud sellest, et ra\u0308a\u0308gin juba pool pa\u0308eva oma tervise plaanist ja olid mures, et ma olen anorektikuks hakanud ja olen ta\u0308ielikuks spordihulluks muutunud. Nad ei tundnud mind enam a\u0308ra."}, {"text_idx": "#000031", "text": "Nu\u0308u\u0308d polnud veel kaua ja\u0308a\u0308nud, olin programmis pu\u0308sinud vastupidiselt ko\u0303igi arstide ja negatiivsete inimeste ma\u0308rkustele ses osas, et neid ei huvita mu va\u0308limus ja neid huvitab ainult see, et ma olen igav, kui ma olen va\u0308sinud, tujust a\u0308ra ja na\u0308ljane. Samuti olin la\u0308bi elanud to\u0303ususid ja mo\u0303o\u0303nasid. Kuid ja\u0308rgnevaks lo\u0308o\u0308giks ei olnud ma u\u0308ldse valmis, see tabas nagu va\u0308lk mida polnud Lighning mapsis ega ilm.ee\u2019s kirjas."}, {"text_idx": "#000032", "text": "U\u0308heso\u0303naga, kell oli kolm pa\u0308eval ja saabunud oli kaalu-platoo, see ta\u0308hendab, et u\u0308ksko\u0303ik mida tehes pu\u0308sib kaal sama. Ma olin platoo murdmiseks valmis u\u0308ksko\u0303ik milleks, va\u0308lja arvatud selleks, mida po\u0303hiliselt ko\u0303ik treenerid ja arstid soovitavad, et mo\u0303ne aja jooksul su\u0308u\u0308a rohkem kui tavaliselt, et ainevahetust turgutada. Mul polnud plaanis olla arstide ori, ma olen vaba naine ja tean ise paremini, mida Buduaari foorumis soovitatakse. Seega ja\u0308tkasin toitumiskavaga sellisel moel, nagu on loomulik, ma\u0308ssisin end u\u0308leni kilesse ja loobusin vee joomisest. Oodates sisustasin oma aega pudeli hea kalorivaba viinakokteiliga ning paari paki orgaaniliste sigarellodega."}, {"text_idx": "#000033", "text": "Pa\u0308rast tervistavat spad premeerisin end u\u0308he avokaado ning u\u0308he paki vo\u0303i so\u0308o\u0308misega, vo\u0303ipaki ostmiseks pangalaenu taotlemine vo\u0303ttis natuke aega, aga tasus a\u0308ra, sest vo\u0303i on ta\u0308is vitamiine ning ei tekita o\u0303htuks punnis ko\u0303htu ega kaalu to\u0303usu, nagu liitri (kilo!) vee joomine teha vo\u0303ib. Hoolimata sellest pu\u0308hendumusest, na\u0308itas kaal sama numbrit. Raevust vo\u0303tsin kaalu enda ka\u0308tte, kruttisin seiereid natuke tagasipoole ja kaalusin enda uuesti. Pu\u0308hkisin pisarad ja naeratus tuli iseenesest suule, platoo ehk seisev na\u0308it oli murtud."}, {"text_idx": "#000034", "text": "Nu\u0308u\u0308d saabus aeg tibusid u\u0308le lugeda, kell oli viis o\u0303htul ja ja\u0308rvevesi oli pa\u0308ikse poolt soojaks ko\u0308etud ning ootas suplejaid u\u0308ksteise kehasid hindama. Vaatasin esmakordselt pa\u0308rast transformeerumist peeglisse ja mu sinakashalli aukjasse silmanurka ilmus ro\u0303o\u0303mupisar \u2013 mu vaevarikkad pingutused selle teekonna jooksul olid vilja kandnud, ma olin nu\u0308u\u0308d peenike ja tervislik ning vo\u0303isin dieedi tarvikud aastaks kappi tagasi panna."}, {"text_idx": "#000036", "text": "Ma tahaks ta\u0308nada ko\u0303iki, kes mind sellel ra\u0308nnakul aitasid ning Obamat."}, {"text_idx": "#000037", "text": "Already have a account? Log in now."}]